पहिलो कुरा सम्बन्ध सुधार नै हो । विश्वासको वातावरण बनाउनु हो । सम्बन्धलाई अझ प्रगाढ बनाउने तर समानतामा आधारित हुनुपर्छ । नेपाली राष्ट्रियता संरक्षण गर्दै अन्यसँग सम्बन्ध विस्तार गर्नुपर्ने हुन्छ । सम्बन्ध सुधार भएमा, विश्वासको वातावरण बनेमा बाँकी विषय तपसिलका हुन् । विश्वासको सङ्कटको कमी विगतमा देखियो । त्यसलाई पार गरेर अब विश्वासको वातावरण बन्नुपर्छ । प्रधानमन्त्रीको भ्रमणको मूल ध्येय त्यसमै केन्द्रित हुनुपर्छ । हिजो भएका सम्झौता कार्यान्वयन नहुनुका पछाडि विश्वासमा सङ्कट भएरै हो ।
